
Kirjalike nõusolekute andmine (Päikese tn 17)
1. ASJAOLUD JA MENETLUSE KÄIK

11.02.2013. a Narva Linnavalitsuse korralduse vastuvõtmiseks laekusid Päikese tn 17 kinnistu omanikult kirjalike nõusolekute taotlused sauna rekonstrueerimiseks ning garaaži ja katusealuse püstitamiseks koos kooskõlastatud ehitusprojekti ja riigilõivu maksekorraldustega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud peaarhitektiga.
Dokumentatsiooni kontrollimisel selgus, et rekonstrueeritav ja püstitavad ehitised asuvad Päikese tn 19 kinnistu piiril ja ehitusprojekt ei olnud kooskõlastatud Päikese tn 19 kinnistu omanikuga.

Ehitusprojektile oli lisatud Päikese tn 19 kinnistu omaniku keeldumine ehitusprojekti kooskõlastamise kohta (23.11.2012. a kiri nr 11056/1-12.3 ja 06.12.2012. a kiri nr 11558/1-12.3), milles omaniku esindaja toob keeldumise põhjuseks, et „tegemist on tema maaga, mis kuulub Päikese 19 maaüksuse alla”. 
Vastavalt Arhitektuuri- ja Linnaplaneerimise Ameti 20.12.2012. a kirja nr 1-12.3/11558 ja Maa-ameti Ida-Viru katastribüroo 02.01.2013. a kirja  nr 31/1-12.3 sisust ning kinnistu Päikese tn 19 katastriüksuse plaanist (20.10.2012. a registreeritud katastriüksuse muudatus) selgus, et Päikse tn 17 ehitised täielikult asuvad Päikese tn 17 kinnistul.

Ülalloetletud alusel puudub põhjus keelduda kirjalike nõusolekute andmisest.

2.    ÕIGUSLIKUD ALUSED

2.1. Haldusmenetluse seaduse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.
2.2. Ehitusseaduse §16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2.

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.                                  

3.    OTSUS

Anda kirjalikud nõusolekud Päikese tn 17 kinnistule garaaži ja katusealuse püstitamiseks ning sauna (ehitisregistri kood 118006682) rekonstrueerimiseks koostatud ehitusprojekti nr 51/2012 „Narva linn, Päikese tn 17 üksikelamu ja kõrvalhoonete rekonstrueerimise ja laiendamise ning garaaži ja rajatiste püstitamise ehitusprojekt” alusel.
3.    RAKENDUSSÄTTED

3.1.  Korraldus jõustub seadusega ettenähtud korras.

3.2. Arhitektuuri- ja Linnaplaneerimise Ametil teha korraldus teatavaks Päikese tn 17 ja 19 kinnistute omanikele.

3.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

